32004R0487
L 079/1
JURNALUL OFÍCIAL AL UNIUNII EUROPENE
REGULAMENTUL (CE) NR. 487/2004 AL CONSILIULUI
din 11 martie 2004
de modificare a Regulamentului (CEE) nr. 3030/93 privind regimul comun aplicabil importurilor unor produse textile originare din țări terțe
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Uniunea Europeană va include zece noi state membre de la 1 mai 2004. Actul de aderare impune ca noile state membre să aplice politica comercială comună privind textilele și ca restricțiile cantitative impuse de Comunitate asupra importurilor de produse textile și de confecții să fie ajustate pentru a ține cont de aderare. Restricțiile cantitative aplicabile importurilor în Comunitate, după extindere, pentru anumite produse textile originare din țări terțe ar trebui, prin urmare, să fie ajustate pentru includerea importurilor în cele zece noi state membre. Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe trebuie, prin urmare, să fie modificat (1).
(2)
Pentru a evita ca extinderea să aibă efecte restrictive asupra comerțului, trebuie, în cazul modificării cantităților, să se recurgă la o metodă care stabilește noile cantități contingentare ținând cont de nivelurile și modalitățile importurilor tradiționale în cele zece noi state membre. O formulă constând din media importurilor din țările terțe în aceste noi state membre în ultimii trei ani, ajustată pro rata temporis, ar da o abordare corespunzătoare acestor fluxuri istorice. Anii 2000-2002 au fost considerați cei mai semnificativi, deoarece reprezintă cele mai recente informații disponibile despre importurile de produse textile și de confecții în cele zece noi țări membre.
(3)
Trebuie, prin urmare, ca anexele V și VII ale Regulamentului (CEE) nr. 3030/93 să fie modificate, pentru a preciza cantitățile contingentare care se vor aplica de la data extinderii, respectiv 1 mai 2004.
(4)
Contingentele aplicate pentru Vietnam ar trebui să fie cele stabilite în Acordul bilateral dintre Comunitatea Europeană și Republica Socialistă Vietnam privind accesul pe piață, parafat la 15 februarie 2003 și aprobat prin Decizia 2003/453/CE a Consiliului (2), așteptându-se ca această țară sa-și respecte angajamentele asumate în acest domeniu.
(5)
Toate dispozițiile Regulamentului (CEE) nr. 3030/93 ar trebui reformulate pentru a se aplica importurilor în noile state membre, ale căror inițiale ar trebui, prin urmare, să fie inserate în anexa III.
(6)
Pentru a permite executarea anumitor operațiuni, este necesar să se înscrie în Regulamentul (CEE) nr. 3030/93 o normă tranzitorie care să precizeze că produsele textile al căror import în Comunitate face obiectul unor restricții cantitative sau unei supravegheri, care sunt expediate către Comunitate înainte de 1 mai 2004, dar care nu sunt admise între cele zece noi state membre decât la această dată sau ulterior, beneficiază de autorizații de import acordate automat.
(7)
Pentru a conferi un temei juridic operațiunilor în cauză, este necesar să se înscrie în Regulamentul (CEE) nr. 3030/93 o normă tranzitorie care să precizeze că produsele textile expediate înainte de 1 mai 2004 de statele membre aderente din afara Comunității pentru perfecționare și reimportate într-un nou stat membru la această dată sau după aceasta, sunt scutite de restricțiile cantitative sau de prezentarea unei autorizații de import.
(8)
Prin urmare, Regulamentul (CEE) nr. 3030/93 trebuie modificat în consecință,
ADOPTĂ PREZENTUL REGULAMENT:
Articolul 1
Regulamentul (CEE) nr. 3030/93 se modifică după cum urmează:
1.
Alineatul următor se adaugă la articolul 2:
„(9) Punerea în liberă circulație într-unul din cele zece noi state membre aderente la Uniunea Europeană la 1 mai 2004, și anume Republica Cehă, Cipru, Estonia, Letonia, Lituania, Malta, Polonia, Slovacia, Slovenia și Ungaria, a produselor textile care fac obiectul unor restricții cantitative sau unei supravegheri în Comunitate, care au fost expediate înainte de 1 mai 2004 și sunt admise în cele zece noi state membre la această dată sau după aceea, este subordonată prezentării unei autorizații de import. Această autorizație de import este acordată în mod automat și fără limitări cantitative de autoritățile competente ale statului membru interesat, în urma prezentării unor dovezi suficiente (conosamentul, de exemplu) atestând că aceste produse au fost expediate înainte de 1 mai 2004.
Acordarea licențelor corespunzătoare se comunică Comisiei.”
2.
Paragraful următor se adaugă la articolul 5:
„Punerea în liberă circulație a produselor textile expediate de unul dintre cele zece noi state aderente la Uniunea Europeană la 1 mai 2004 către o destinație din afara Comunității pentru perfecționare, înainte de 1 mai 2004, și reimportate în același stat membru la această dată sau ulterior, nu face obiectul restricțiilor cantitative și nici obligației de a prezenta o autorizație de import, în cazul prezentării unor dovezi suficiente (declarația de export, de exemplu). Autoritățile competente ale statului membru interesat îi furnizează Comisiei informații privind aceste importuri.”
3.
La anexa III articolul 28 alineatul (6), a doua liniuță este înlocuită de textul următor:
„-
două litere care identifică statul membru sau grupul de state membre de destinație, după cum urmează:
-
=
AT
=
Austria
-
=
BL
=
Benelux
-
=
CY
=
Cipru
-
=
CZ
=
Republica Cehă
-
=
DE
=
Republica Federală Germania
-
=
DK
=
Danemarca
-
=
EE
=
Estonia
-
=
EL
=
Grecia
-
=
ES
=
Spania
-
=
FI
=
Finlanda
-
=
FR
=
Franța
-
=
GB
=
Regatul Unit
-
=
HU
=
Ungaria
-
=
IE
=
Irlanda
-
=
IT
=
Italia
-
=
LT
=
Lituania
-
=
LV
=
Letonia
-
=
MT
=
Malta
-
=
PL
=
Polonia
-
=
PT
=
Portugalia
-
=
SE
=
Suedia
-
=
SL
=
Slovenia
-
=
SK
=
Slovacia.”
4.
Anexa V se înlocuiește cu textul care figurează în partea A a anexei prezentului regulament.
5.
La anexa VII, tabelul se înlocuiește cu tabelul care figurează în partea B a anexei prezentului regulament.
Articolul 2
Prezentul regulament intră în vigoare la 1 mai 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 martie 2004.